Φίλιππος Α΄ της Καστίλης

Ο Φίλιππος Α΄ της Καστίλης (, 23 Ιουνίου 1478 - 25 Σεπτεμβρίου 1506)BLKÖ:Habsburg, Philipp I. der Schöne von Oesterreich Wikisource, γνωστός και ως Φίλιππος ο ΩραίοςΤο επίθετο «ωραίος» του το απέδωσε ο Λουδοβίκος ΙΒ΄ της Γαλλίας., ήταν γιος του αυτοκράτορα της Αγίας Ρωμαϊκής Αυτοκρατορίας Μαξιμιλιανού Α΄ και σύζυγος της κόρης των Καθολικών Βασιλέων, Ιωάννας Α΄ της Καστίλης.

 Βιογραφία 

 Καταγωγή 
Ο Φίλιππος ήταν πρωτότοκος γιος του Μαξιμιλίανού Α΄ της Αγίας Ρωμαϊκής Αυτοκρατορίας και της Μαρίας της Βουργουνδίας. Γεννήθηκε στην Μπρυζ της τότε Κομητείας της Φλάνδρας. Το 1482, μετά το τέλος της μητέρας του, τη διαδέχθηκε ως τοποτηρητής του πατέρα του στις κτήσεις της στην Κομητεία της Βουργουνδίας (που περιελάμβανε μεγάλος μέρος των λεγόμενων Κάτω Χωρών και το σημερινό Φρανς-Κοντέ).Jean Marie Cauchies, σελ. 71. Η εσωτερική κατάσταση στα δυτικά εδάφη της Αυτοκρατορίας ήταν αρκετά τεταμμένη· ο Φίλιππος γνώρισε τις διαμάχες μεταξύ των μεγάλων πόλεων της Φλάνδρας (κυρίως Γάνδη και Μπρυζ) και των υποστηρικτών του πατέρα του.

 Δούκας της Βουργουνδίας 
Μέσα σε αυτή την αναταραχή, ο Φίλιππος βρέθηκε να κρατείται από τους φλαμανδούς επαναστάτες κατά τη διάρκεια της εξέγερσής τους. Εν τέλει, μετά από περίπου δέκα χρόνια συγκρούσεων (1483–1493), οι δύο πλευρές ήρθαν σε συνεννόηση: με τη συνθήκη του Σενλί το 1493, ο Φίλιππος αναγνωρίστηκε εκατέρωθεν πρίγκιπας της Φλαμανδίας. Από τον επόμενο χρόνο ανέλαβε και εκ των πραγμάτων τη διακυβέρνηση.Jean Marie Cauchies, σελ. 74.

Ο Φιλίππος κυβέρνησε στα εδάφη του στη Φλαμανδία με τρόπο ικανοποιητικό για τους υπηκόους του διότι κατάφερε να επιβάλει την ειρήνη σε μια περιοχή που είχε υποφέρει πάμπολλες πολεμικές αναταραχές κατά το δεύτερο μισό του 15ου αιώνα. Απέφυγε σε μεγάλο βαθμό την αυτοκρατορική επιρροή και διαμόρφωσε μια προσωπική πολιτική, που πολλές φορές τον πλησίασε στο βασίλειο της Γαλλίας. Ο κύριος εκφραστής της φιλογαλλικής μερίδας της φιλιππικής αυλής ήταν ο σύμβουλός του, Φραγκίσκος του Μπουσλέιντεν.Jean Marie Cauchies, σελ. 76.

 Ο γάμος με την Ιωάννα της Καστίλης 
Ο γάμος του με την Ιωάννα Α΄ της Καστίλης αποφασίστηκε το 1495, κατά τη διάρκεια της Ιεράς Συμμαχίας της Αυτοκρατορίας, των ιταλικών κρατών και των Καθολικών Βασιλέων εναντίον των ηγεμονικών βλέψεων της Γαλλίας στην Ιταλική χερσόνησο. Διαμέσω αυτής της δυναστικής ένωσης, εισήχθη ο Οίκος των Αψβούργων στα ισπανικά βασίλεια. Οι γάμοι διεξήχθησαν στο Λιρ του σημερινού Βελγίου στις 20 Οκτωβρίου 1496. Παράλληλα, η αδερφή του Μαργαρίτα παντρεύτηκε τον έτερο γιο των Καθολικών Βασιλέων, Ιωάννη.

Η απόσταση που υπήρχε μεταξύ της διαδοχής στα ισπανικά στέμματα και του ζεύγους ήταν τόσο μεγάλη (η Ιωάννα ήταν η τρίτη στη διαδοχή) που ο γάμος αυτός δεν θεωρήθηκε παρά μονάχα ένα ακόμη όπλο εναντίον της γαλλικής επεκτατικότητας.Jean Marie Cauchies, σελ. 75. Όταν απεβίωσαν οι πρίγκιπες και διάδοχοι των στεμμάτων της Αραγόνας και της Καστίλης, αρχικά ο Ιωάννης, και στη συνέχεια η Ισαβέλλα της Αραγόνας και ο γιος της, Μιγέλ ντε λα Παθ, η σύζυγος του Φιλίππου βρέθηκε να είναι η διάδοχος. Ο θάνατος της Ισαβέλας της Καστίλης το 1504 επέσπευσε τη θέληση του Φιλίππου να αναλάβει τον θρόνο μαζί με τη σύζυγό του, παρόλο που αυτή, λόγω ψυχικής ασθένειας δεν βρισκόταν σε θέση να κυβερνήσει. Η αντίδραση του πεθερού του, Φερδινάνδου Β΄ της Αραγόνας, που στο μεταξύ λειτουργούσε ως αντιβασιλέας στην Καστίλη, δεν κατάφεραν να απομακρύνουν τον Φίλιππο από τον στόχο του.Soria Mesa, Enrique. «Los últimos años de Fernando el Católico». Historia National Geographic nº 107. Ανακτήθηκε στις 3/5/2015. Έχοντας με το μέρος του τους περισσότερους καστιλιανούς ευγενείς, απομάκρυνε τον Φερδινάνδο και ανακηρύχθηκε βασιλιάς της Καστίλης από τα Κόρτες στο Βαγιαδολίδ το 1506. Εν τούτοις, τον Σεπτέμβριο του ίδιου χρόνου πέθανε από υψηλό πυρετό. Με τον θάνατό του, την αντιβασιλεία ανέλαβε ο καρδινάλιος Χιμένεθ δε Θισνέρος.

Οικογένεια

Με τη σύζυγο του Ιωάννα των Τραστάμαρα βασίλισσα της Καστίλης, κόρη τού Φραδινάνδου Β΄ της Αραγωνίας, παιδιά του ήταν :

 Ελεονώρα 1498-1558, παντρεύτηκε πρώτα τον Εμμανουήλ Α΄ των Αβίς βασιλιά της Πορτογαλίας και μετά τον Φραγκίσκο Α΄ των Βαλουά βασιλιά της Γαλλίας.
 Κάρολος Ε΄ 1500-1558, αρχιδούκας της Αυστρίας, βασιλιάς της Γερμανίας, Α΄ της Ισπανίας, Νάπολης, Σικελίας, δούκας της Βραβάντης, Λίμπουργκ, Λοτιέρ, Γκέλντερς, Λουξεμβούργου, κ.λ.π..
 Ισαβέλλα 1501-1526, παντρεύτηκε τον Χριστιανό Β΄ των Όλντενμπουρκ βασιλιά της Δανίας.
 Φερδινάνδος Α΄ 1503-1564, αρχιδούκας της Αυστρίας, βασιλιάς της Ουγγαρίας, Βοημίας & Γερμανίας.
 Μαρία 1505-1558, παντρεύτηκε τον Λουδοβίκο Β΄ των Γιαγκελλόνων βασιλιά της Ουγγαρίας & Βοημίας.
 Αικατερίνη 1507-1578, παντρεύτηκε τον Ιωάννη Γ΄ των Αβίς βασιλιά της Πορτογαλίας (γιο τού Εμμανουήλ Α΄).

Πρόγονοι

 Παραπομπές 

 Βιβλιογραφία 
Jean Marie Cauchies (2006), «Un príncipe para los Países Bajos, para España, para Europa», στο Miguel Ángel Zalama y Paul Vandenbroeck (συντον.), Felipe I el Hermoso: la belleza y la locura, Fundación Carlos de Amberes y la Fundación Caja de Burgos.

Κατηγορία:Βασιλείς της Καστίλης
Κατηγορία:Οίκος των Αψβούργων